ঈশ্বরগঞ্জ প্রতিনিধি : ময়মনসিংহের ঈশ্বরগঞ্জে সরকারি প্রাথমিক বিদ্যালয়ে প্রধান শিক্ষক সহ একশ শিক্ষকের পদ শূন্য রয়েছে। যে কারনে প্রাথমিক শিক্ষার মানোন্নয়ন ও শিক্ষা কার্যক্রম ব্যাহত হচ্ছে। ২৪ টি বিদ্যালয়ে প্রধান শিক্ষক না থাকায় এ সব শিক্ষা প্রতিষ্ঠানের চেইনঅব কমান্ড ভেঙে পড়েছে। এ ছাড়া সহকারি শিক্ষকের পদ শূণ্য থাকায় অনেক শিক্ষা প্রতিষ্ঠানে শিক্ষা কার্যক্রম ব্যহত হচ্ছে। উপজেলা প্রাথমিক শিক্ষা অফিস সূত্রে জানা যায় ৯২টি সরকারি প্রাথমিক বিদ্যালয়ে প্রধান শিক্ষকের পদ খালী রয়েছে ১৬ টি। নব্য জাতীয় করনকৃত ৩৩ টি বিদ্যালয়ে ৮ টি । এছাড়াও সরকারি প্রাথমিক বিদ্যালয়ে সহকারি শিক্ষক পদ শূণ্য রয়েছে ৫০ টি । নব্য সরকারি জাতীয় করনকৃত ৩৩ টি বিদ্যালয়ে ২৬ জন । এ সব শিক্ষা প্রতিষ্ঠানে দীর্ঘ দিন ধরে শূন্য পদে শিক্ষক নিয়োগ হচ্ছে না । আর এ সব বিদ্যালয় গুলোতে শিক্ষক শূন্যতায় শিক্ষার্থীদের পাঠদান মারাতœকভাবে ব্যাহত হচ্ছে বলে শিক্ষার্থীদের অভিভাবকরা জানান।